Harald Rensvik

Harald Rensvik (født 4. mars 1946 i Arendal) er en norsk sivilingeniør og offentlig tjenestemann.

Rensvik ble født i Arendal, men vokste opp i Ålesund og Valdres. Han er uteksaminert fra Norges tekniske høgskole.Norsk telegrambyrå: «60 år 4. mars: Departementsråd i Miljødepartementet Harald Rensvik», 15. februar 2006

Han var avdelingsdirektør i Statens forurensningstilsyn (SFT) fra 1982 til 1986. Han overtok som direktør for tilsynet i mai 1986, kort tid etter Tsjernobylulykken. Denne stillingen hadde han frem til 1996, med unntak av perioden 1990-92, da han var statssekretær for Tove Strand Gerhardsen i Arbeids- og administrasjonsdepartementet under Gro Harlem Brundtlands tredje regjering.

Med Rensvik som direktør gikk SFT over til en langt hardere linje overfor norsk industri enn hva som hadde vært tilfelle tidligere. Dette kom tydelig fram i kravene overfor Norsk Hydro i forbindelse med dioksinutslippene ved magnesiumfabrikken på Herøya. I løpet av fem år måtte utslippene reduseres med 98,5 %, noe som kom til å koste Hydro 250 millioner kroner.Øyvind Nøttestad (2002): SFTs historie fram til 1994 

I tiden 1996-2011 var han departementsråd i Miljøverndepartementet.Biografi Store norske leksikon Han har også vært styremedlem i European Environment Agency.
 Referanser 

 Eksterne lenker 



Kategori:Norske embets- og tjenestemenn
Kategori:Norske departementsråder
Kategori:Norske sivilingeniører
Kategori:Statssekretærer fra Ap
Kategori:Personer fra Arendal kommune